Calendario de la Revolui Franses

La Calendario de Revolui Franses ia es inventada par un comite dirijeda par Fabre d'Eglantine. La calendario ia es adotada par la Conveni de la Revolui en otobre 1793. La calendario ia es divideda en 12 menses de 30 dias per mense, con sinco plu dias (ses dias en anios con 366 dias) a la fini de la anio. Esta sinco o ses dias ia es nomida la Sans-culottides e ia es un serie de festas nasional.

Cada mense ave tre semanas (nomida "decades") de des dias per semana. La dias ave numeros per nomes: primidi, duodi, tridi, quartidi, quintidi, sextidi, septidi, octidi, nodidi e decadi. Decadi ia es un dia de restora. La prima dia de la anio ia es 1 Vendemiaire anio 1, e ia aveni a la ecuinote de autono, 22 setembre 1792. Cada mense ia pare como esta:

primidi duodi tridi quartidi quintidi sextidi septidi octidi nonidi décadi1  2  3  4  5  6  7  8  9  1011  12  13  14  15  16  17  18  19  2021  22  23  24  25  26  27  28  29  30

La nomes de la menses:

nom sinifia datasVendémiaire uvas  22 setembre - 21 otobreBrumaire    nebla    22 otobre - 20 novembreFrimaire    jelo   21 novembre - 20 desembreNivôse      neva    21 desembre - 19 janeroPluviôse    pluve    20 janero - 18 febreroVentôse     venta    19 febrero - 20 martoGerminal    jerme    21 marto - 19 aprilFloréal     flores 20 april - 19 maioPrairial    prados  20 maio - 18 junioMessidor    recolie  19 junio - 18 julioThermidor   calda      19 julio - 17 agostoFructidor   frutas 18 agosto - 16 setembre

La san-culottides ia aveni de 17 setembre a 20 (o 21) setembre. La nom "sans-culottides", cual ia refere a la clase de laborores, ci ia es videda como la cor de la revolui, sinifia "sin pantala": la aristocratas ia porta pantalas, ma la proletaria ia porta pantalones. Esta dias ia es nomida...

dia sinifiaJour de la vertu dia de virtuaJour du génie dia de jenioJour du travail  dia de laboraJour de l'opinion dia de razonaJour des récompenses dia de recompensaJour de la révolution dia de revolta

La calendario ia es usada en Frans tra 12 anios, pos cuando Napoleon ia recambia lo.

Category:Calendario